burgasdotpro/wikipedia huggingface dataset:
Urbino

Urbino je mesto v Taliansku na juhozápade od Pesara. Žije tu približne 15 000 obyvateľov. Najmä v 15. a 16. storočí zažilo stavebný rozkvet a jeho historické jadro sa v renesančnej podobe zachovalo dodnes. 
Od roku 1998 je historické centrum mesta súčasťou svetového dedičstva UNESCO.
Brandholzit

Brandholzit je veľmi vzácny minerál kryštalizujúci v trigonálnej sústave, chemicky hydratovaný hydroxid horčíka a antimónu so vzorcom Mg[Sb5+(OH)6]2·6H2O. Je priehľadný alebo priesvitný, bezfarebný, biely, sivý so skleným leskom a charakteristickým ryhovaním určitých kryštálových plôch. 
Lokality výskytu.
Slovensko.
Na Slovensku sa nachádza len v Perneku (ložisko Krížnica) a Pezinku. V Perneku sa vyskytuje v asociácii so sírou, aragonitom, sadrovcom, senarmontitom a roméitom (?). Tu tvorí maximálne veľké kryštály. Väčšie, priehľadné až priesvitné tabuľkovité kryštály bývajú väčšinou veľmi estetické a veľakrát izolovane narastené na hornine. Menšie (väčšinou do ), zakalené a sivé kryštály brandholzitu sa zvyknú zoskupovať do agregátov na ploche aj niekoľkých cm2. Momentálne najkrajšie a najbohatšie vzorky brandholzitu sa našli v Pezinku, kde sa nachádzajú až niekoľko mm veľké kryštály na plochách niekoľko desiatok cm2 v asociácii so sadrovcom.
Svet.
Okrem typovej lokality Brandholz (Fichtelgebirge, Bavorsko) v Nemecku sa našiel ešte na lokalite Goesdorf v Luxembursku.
Zettabajt

Zettabajt (skratka "ZB", ) je jedna z jednotiek kapacity pamäťových médií.
Definícia.
1 zettabajt = 1021 bajtov.
V minulosti bola jednotka zettabajt používaná vo význame 270 bajtov (1024 exabajtov). V súčasnosti sa ale presadzuje trend používania jednotky "ZiB" (zibibajt) pre 1 024 EiB, aby mohla predpona "zetta" (ZB) zostať chápaná ako 1 000 exabajtov.
Yottabajt

Yottabajt (skratka "YB", [jotabajt]) je jedna z jednotiek kapacity pamäťových médií.
Definícia.
1 yottabajt = 1024 bajtov.
V minulosti bola jednotka yottabajt používaná vo význame 280 bajtov (1024 zettabajtov). V súčasnosti sa ale presadzuje trend používania jednotky "YiB" (yobibajt) pre 1 024 ZiB, aby mohla predpona "yotta" (YB) zostať chápaná ako 1 000 zettabajtov.
Pebibajt

Pebibajt (skratka "PiB", ) je jednotka kapacity pamäťových médií. 
Definícia.
Jeden pebibajt je 250 bajtov.
Väčšina používateľov namiesto pebibajt používa zaužívaný, ale technicky nesprávny termín petabajt, ktorý je podľa SI definovaný ako 1015 bajtov.
Jeden pebibajt zodpovedá 1024 TiB.
Pozri aj.
Binárny prefix
Exbibajt

Exbibajt (skratka "EiB", ) je jednotka kapacity pamäťových médií. 
Definícia.
Jeden exbibajt je 260 bajtov.
Väčšina používateľov namiesto exbibajt používa zaužívaný, ale technicky nesprávny termín exabajt, ktorý je podľa SI definovaný ako 1018 bajtov.
Jeden exbibajt zodpovedá 1024 PiB.
Pozri aj.
Binárny prefix
Zebibajt

Zebibajt (skratka "ZiB", ) je jednotka kapacity pamäťových médií. 
Definícia.
Jeden zebibajt je 270 bajtov.
Väčšina používateľov namiesto zebibajt používa zaužívaný, ale technicky nesprávny termín zettabajt, ktorý je podľa SI definovaný ako 1021 bajtov.
Jeden zebibajt zodpovedá 1024 EiB.
Pozri aj.
Binárny prefix
Yobibajt

Yobibajt (skratka "YiB", ) je jednotka kapacity pamäťových médií. 
Definícia.
Jeden yobibajt je 280 bajtov.
Väčšina používateľov namiesto yobibajt používa zaužívaný, ale technicky nesprávny termín yottabajt, ktorý je podľa SI definovaný ako 1024 bajtov.
Jeden yobibajt zodpovedá 1024 ZiB.
Pozri aj.
Binárny prefix
Glarus

Glarus môže byť:
Arábkovka Thalova

Arábkovka Thalova ("Arabidopsis thaliana") je rastlina z čeľade kapustovité ("Brassicaceae"). Je známa tým, že v roku 2000 sa stala prvou rastlinou so známym (osekvenovaným) genómom. Jej druhové meno je odvodené od nemeckého botanika Johanna Thala.
Arábkovka je jednoročná alebo ozimná bylina. Dorastá do výšky 5 – 30 cm. Stonka je často rozvetvená, olistená, pričom stonkové listy sa tvarovo líšia od listov vyrastajúcich v prízemnej ružici. Z dolnej tretiny stonky vyrastajú odstávajúce chlpy, inak je lysá. Kvety sú malé (korunné lístky majú dĺžku 2 – 4 mm), biele, na báze žlté. Kališné lístky sú žltozelené, často s fialkastou špičkou. Plodom je šešuľa. Druh je rozšírený skoro v celej Európe s výnimkou jej najsevernejších častí, ďalej na pobreží Malej Ázie, v strednej Ázii, na Kaukaze, v severnej a východnej Afrike, druhotne tiež v ďalších častiach sveta. Porastá polia, okraje ciest, železničné násypy, kamenisté svahy.
Ako modelový organizmus pre genetiku bola táto rastlina vybraná preto, lebo je nenáročná a má krátky životný cyklus. Jej genóm v haploidnom stave obsahuje približne 142 miliónov párov báz. Má približne 27 000 kódujúcich génov. Ich teloméry obsahujú sekvenciu TTTAGGG.
Glarner Hauptüberschiebung

Glarner Hauptüberschiebung (doslova "Glarnský hlavný násun"), do zoznamu UNESCO zapísaný ako Swiss Tectonic Arena Sardona, je tektonická násunová štruktúra vo východnej časti Západných Álp (Glarnské Alpy), na území Švajčiarska. Oblasť zaberá plochu asi . Na tomto území asi 7 vrcholov presahuje nadmorskú výšku . 
V roku 2008 bol zapísaný na zoznam svetového dedičstva UNESCO.
Dôvod ochrany.
Oblasť poskytuje možnosť sledovať veľmi dobre zachovaný a dobre odkrytý príklad horotvorných procesov počas kontinentálnej kolízie. Vynikajúca zachovanosť geologického profilu cez násunovú plochu príkrovu, miesto kde sa staršie horniny nasunuli na mladšie horninové celky. Lokalita ponúka veľmi dobré podmienky na pozorovanie a skúmanie týchto fenoménov v troch dimenziách a bola významnou lokalitou pre pochopenie analogických procesov už od 18. storočia.
Poloha.
Násun možno pozorovať na relatívne veľkom území kantónov Glarus, St. Gallen a Graubünden, hlavne vďaka jeho horizontálnej orientácii a veľkej vertikálnej členitosti reliéfu. Najznámejšie bralné odkryvy sa nachádzajú pri Lochsite neďaleko mesta Glarus a pod vrchom Tschingelhörner medzi obcami Elm a Flims, blízko skalného okna známeho ako Martinsloch.
Geologická stavba.
Glarner Hauptüberschiebung je jedným z najvýznamnejších študovaných nízkouhlových násunov v Alpách. Pozdĺž príkrovovej plochy možno sledovať najmenej 30 –  presun helvétskych príkrovov na sever na vonkajší Aarmassif a komplexy infrahelvetika. Násun tvorí tektonický kontakt medzi permsko-triasovými (helvetickými) horninami verrucanskej skupiny tvoriacej vrchný blok násunu a mladšími jursko-kriedovými vápencami infrahelvetika a paleogénnym flyšom a molasou. Násun sa udial na hranici oligocénu a miocénu (pizolská fáza) a je považovaný za tzv. násun typu „out of sequence“.
Horniny verrucana sú postihnuté slabou metamorfózou fácie zelených bridlíc, ktorá dosiahla 300 – 350 °C a postupne vyznieva smerom na sever do nižších stratigrafických úrovní. Metamorfóza podložných infrahelvétskych hornín dosiahla 270 – 300 °C v južnej a 170 – 190 °C v severnej časti komplexu.
Samotnú násunovú plochu tvorí asi hrubá poloha intenzívne deformovaných kalcitických mylonitov, prestúpených systémom žiliek. Tieto horniny sú v literatúre označované ako Lochsitekalk alebo lochsitský mylonit.
Jørgen Pedersen Gram

Jørgen Pedersen Gram (* 27. jún 1850, Nustrup, Dánsko – † 29. apríl 1916, Kodaň, Dánsko) bol dánsky matematik. Je známy najmä vďaka tzv. Gramovmu-Schmidtovmu ortogonalizačnému procesu na nájdenie ortonormálnej bázy unitárneho priestoru. Pracoval tiež v oblasti teórie čísel a jeho meno nesie aj tzv. Gramova matica.
Majstrovstvá sveta vo futbale 1994 – Finále

Na Majstrovstvách sveta 1994 sa konalo finále 17. júla a stretli sa v ňom a . Hralo sa na štadióne Rose Bowl, v Pasadene v Kalifornii. Zápas sa v riadnom hracom čase aj po predĺžení skončil bezgólovou remízou . Víťazom sa po strelách zo značky pokutového kopu stala , pre ktorú to bol po rokoch 1958, 1962 a 1970 štvrtý titul majstra sveta.
Selenga

Selenga je rieka na severe Mongolska a v juhovýchodnej časti Ruska (Buriatsko). Vzniká sútokom riek Muren a Ider. Vlieva sa do Bajkalského jazera. Je hlavným riečnym systémom v Mongolsku a najväčší prítok Bajkalského jazera. Rieka je súčasťou riečneho systému Jenisej-Angara-Selenga s celkovou dĺžkou a patrí tak medzi 5. najdlhších na svete.
Preteká mestami Süchbátar (na Rusko-Mongolských hraniciach), Ulan-Ude (v Rusku) a Selenginsk (pri delte rieky). Rieka je splavná od ústia až k mestu Süchbátar v dĺžke . Od novembra do apríla je zamrznutá.
Rieka počas miliónov rokov ukladala veľké množstvo sedimentov a vytvorila tak veľkú deltu s rozlohou asi od jazera. Delta je dôležitým hniezdiskom pre vodné a sťahovavé vtáctvo.
Dĺžka rieky.
Zdroje informácii neuvádzajú jednotnú dĺžku rieky. Najčastejšie uvádzajú dĺžku , podľa ďalších zdrojov , a .
Traťová trieda

Traťová trieda je parameter železničnej trate, ktorý vyjadruje povolenú hmotnosť vozňa na nápravu a hmotnosť na bežný meter dĺžky vozňa. Vozeň idúci po trati nesmie prekročiť hmotnosť danú vzťahmi:
Traťová trieda sa označuje kombináciou písmena, ktoré označuje povolenú hmotnosť na nápravu a čísla, ktoré označuje povolenú hmotnosť na bežný meter dĺžky.
Singapore Flyer

Singapore Flyer je najväčšie vyhliadkové koleso na svete, s výškou takmer 165 m (o 30 m viac ako známe London Eye). Leží na zelenom pobreží mesta Singapur. Koleso má 28 kabín s kapacitou 28 osôb, čo predstavuje celkovú kapacitu 784 osôb. Jazda trvá približne 30 minút. 
Stavba bola realizovaná na základe návrhu japonského architekta Kisho Kurokawa a singapurskej spoločnosti DP Architects. Stavba sa začala realizovať 25. septembra 2005. Koleso bolo prvýkrát spustené 11. februára a oficiálne otvorené 15. apríla 2008. Celkové náklady na výstavbu dosiahli sumu 240 miliónov SGD.
Počas svojej prevádzky malo koleso tri veľké poruchy. V júli 2008 bolo zastavené pre poruchy brdziaceho systému. 4. decembra 2008, bolo zastavené pre zhoršené počasie a v kabínach uviazlo na 5 hodín 70 ľudí. 23. decembra 2008 spôsobil skrat a požiar v riadiacej miestnosti vyradenie klimatizácie. V kolese tak uviazlo 173 pasažierov na približne 6 hodín.
Kunia priepasť

Kunia priepasť je priepasť, ktorá sa nachádza v Jasovskej planine Slovenského krasu. Je súčasťou jaskynného systému Skalistého potoka.
Poloha.
Leží na juhu Jasovskej planiny, severne od obce Turňa nad Bodvou v katastrálnom území obce Háj. Priepasť je podzemným tokom prepojená s jaskyňou Skalistý potok, ktorá sa nachádza juhovýchodne. Voda následne vyviera v prameni "Vinica" a tečie ďalej ako Skalný potok. 
Charakteristika.
Má horizontálno-vertikálny charakter. Dĺžka jaskyne je (iný zdroj ) a je hlboká. Priepasť je fluviokrasová, pričom jej horná časť je korózna. Vo vnútri sa nachádzajú viaceré formy sintrovej výzdoby a jazierka. Okrem toho sa v jaskyni nachádza vysoký vodopád.
Ochrana.
V roku 1995 sa priepasť stala, spolu s ostatnými jaskyňami a priepasťami, súčasťou Svetového dedičstva UNESCO a od roku 1996 je národnou prírodnou pamiatkou Slovenskej republiky. Nachádza sa na území NP Slovenský kras a patrí pod jeho správu.
Napájacia koľajnica

Napájacia koľajnica alebo prívodná koľajnica alebo tretia koľajnica je vodivá konštrukcia pozdĺž železničnej trate slúžiaca na napájanie hnacieho vozidla elektrickou energiou. Je alternatívou trolejového vedenia.
Konštrukcia a umiestnenie.
Má podobu koľajnice izolovane upevnenej vedľa nosných koľajníc (menej často medzi nimi) v malej výške nad traťou. Na miestach, kde môže dôjsť ku kontaktu s ľuďmi alebo zvieratami, môže byť umiestnená pod uzemneným krytom.
Podľa polohy zberača voči koľajnici rozlišujeme systémy: 
História.
Sústavy s napájacou koľajnicou sú historicky najstarším spôsobom napájania rušňov. Napájaciu koľajnicu používal Siemensov vláčik na Berlínskej živnostenskej výstave v roku 1879, i prvá elektrifikovaná hlavná trať Baltimore and Ohio Railroad.
V počiatkoch elektrickej trakcie sa experimentovalo i s napájaním prostredníctvom traťových koľajníc, napríklad Volkova elektrická železnica v Brightone otvorená v roku 1883. Tieto systémy však boli konštrukčne náročné – vyžadovali izoláciu jednej z koľajníc od podvalov a kolies od zvyšku podvozku a vozidla. Dnes sa používajú najmä na modelových železniciach a niektorých zábavných atrakciách.
Najstaršie systémy s treťou koľajnicou používali vrchný odber prúdu (napr. londýnske metro. Neskôr sa začal používať spodný odber, pretože je bezpečnejší (možnosť inštalácie krytu) a odolnejší proti snehu a mrznúcemu dažďu.
Výhody a nevýhody.
V porovnaní s trolejovým vedením má napájacia koľajnica tieto výhody:
Medzi nevýhody patrí najmä:
Systémy s vrchným odberom sú náchylnejšie na vplyv poveternostných podmienok, najmä snehu a námrazy, ktoré môžu viesť k narušeniu funkcie.
Slovnaft extraliga 2009/2010

Slovnaft extraliga 2009/10 bola 17. sezónou slovenskej hokejovej extraligy. Víťazom sa stalo družstvo HC Košice, ktoré porazilo družstvo HC Slovan Bratislava 4:2 na zápasy v sérii hranej na štyri víťazné stretnutia. Družstvá HK Spišská Nová Ves a MHK 32 Liptovský Mikuláš vypadli do 1. hokejovej ligy. Družstvo MsHK Garmin Žilina zostúpilo do baráže, v ktorej si ale zachovalo extraligovú príslušnosť.
Predzosilňovač

Predzosilňovač alebo tiež korekčný predzosilňovač je elektronické zariadenie, ktoré sa používa v kvalitných zosilňovačoch. Jeho úlohou je zosilniť vstupné napätie tak, aby bolo vhodné na ďalšie spracovanie.
Predzosilňovače najčastejšie obsahujú regulátor hlasitosti, symetrie, výšok a basov. Moderné integrované obvody umožňujú realizáciu kvalitného stereofónneho predzosilňovača s jednoduchými potenciometrami. Sú ovládané jednosmerným napätím, ktoré vytvárajú potenciometre. Výhoda takýchto predzosilňovačoch je, že signál cez jednotlivé potenciometre neprechádza. To znamená, že môžu byť od integrovaných obvodov ľubovoľne vzdialené. 
&lt;br&gt;Predzosilňovače musia mať malý šum a veľký odstup cudzích napätí, lebo zosilňujú signál, ktorý ma veľmi malé napätie. Vzhľadom na impedanciu zdroja signálu by mal mať predzosilňovač veľkú vstupnú a malú výstupnú impedanciu.
Enrico Toti

Enrico Toti (* 20. august 1882, Rím, Taliansko - † 6. august 1916, Monfalcone) bol taliansky vojak, hrdina 1. svetovej vojny.
Enrico prišiel o ľavú nohu, keď pracoval pre talianske železnice, vo veku 24 rokov. Po tomto zranení sa stal cyklistom. V roku 1911 sa vydal na bicykli po Európe: ako prvý dosiahol Paríž, a potom pokračoval cez Belgicko, Holandsko a Dánsko, do Fínska a Laponska. Odtiaľ sa cez Rusko a Poľsko vrátil v júni 1912 do Talianska. V januári 1913 začal novu cestu na bicykli, tentoraz smerom na juhu: z Alexandrie v Egypte k hranici so Sudánom, kde ho anglické úrady, ktoré považovali cestu za príliš nebezpečnú, poslali späť do Káhiry, odkiaľ sa vrátil do Talianska.
Keď vypukla prvá svetová vojna, prihlásil sa ako dobrovoľník do talianskej armády, a to aj napriek svojmu zraneniu. Nastúpil do jednotky Bersaglieri a bol povýšený na majora. Bol zabitý v šiestej bitke o Isonzo. Posmrtne mu bolo udelené najvyššie talianske vojenské ocenenie za odvahu "Medaglia d'oro al Valore Militare".
Spomienka.
Dve ponorky talianskeho námorníctva boli pomenované Enrico Toti:
Zdroj.
Airbourne

Airbourne je austrálska hard rocková skupina. Inšpiruje sa kapelami Judas Priest, Thin Lizzy, Angel City, Rose Tattoo, AC/DC či Motörhead.
Skupinu založili roku 2003 bratia Joel a Ryan, potom sa k nim pridali David Roads a Justin Street. O rok neskôr vydali svoj prvý EP "Ready To Rock". 
Začiatkom roka 2005 sa skupina presťahovala do Melbourne a v tom istom roku podpísala zmluvu s Capitol Records. Na koncertoch vystupovala ako predskupina Mötley Crüe, Motörhead či The Rolling Stones. 
V roku 2006 začali pracovať na svojom prvom štúdiovom albume "Runnin' Wild", ktorý vyšiel 23. júna 2007.
Mount Logan

Mount Logan () je vrch na juhozápade Yukonu a najvyšší vrch v Kanade. Zároveň je po Denali na Aljaške druhým najvyšším vrchom Severnej Ameriky. Leží na území Národného parku Kluane. 
Je zdrojom dvoch ľadovcov "Hubbard" () a "Logan". Hora bola objavená v roku 1890 a dostala meno po kanadskom geológovi Sirovi W. E. Loganovi. Prvýkrát na vrchol vyliezol v roku 1925 A. H. MacCarthy spolu s ďalšími členmi svojej výpravy. Existuje 13 rôznych trás na vrchol a výstup je považovaný za jeden z najťažších v Severnej Amerike. Okrem hlavného vrcholu, má hora tri ďalšie vrcholy cez .
Trávnica (pieseň)

Trávnica je ľudová pieseň tematicky súvisiaca s prácou pri kosení lúk a sušení sena.
Tieto piesne patria do kategórie lúčnych alebo poľných piesní geograficky typických pre oblasť stredného Slovenska, Liptova a Spiša. Tematika piesní je orientovaná na prácu na poli, prírodné a ľúbostné motívy. Trávnice boli považované za ženské piesne. Variantom pre mužov boli kosecké piesne.
V rámci slovenského ľudového folklóru patria trávnice spolu s uspávankami k ľudovej lyrike. Ide o takzvané piesňové skratky, ktoré vyjadrujú vzťahy, vlastné zážitky alebo osobné spomienky autorov. Pre trávnice je typickou ťahavá a clivá melódia. Tomuto typu piesní sú blízke pastierske a valašské piesne.
Slovesná zložka ľudových piesní tohto aj všeobecného typu vyjadruje myšlienkové pochody dedinského ľudu. Obsahovo vyzdvihuje pracovitosť statočnosť, mravnosť, pozitívne črty dedinského človeka, zmysel pre zábavu, ľudový žart a veselosť. Na druhej strane odsudzuje a opovrhuje bohatstvom a peniazmi.
K ďalším príkladom konkrétnych piesní trávnic patria napríklad: „Ej, spievala bych hlasom“, „Gazda náš, gazda náš“, „Či to zvony zvonia“ a iné.
Trávnica (rozlišovacia stránka)

Trávnica môže byť
Majstrovstvá sveta vo futbale 1974

Majstrovstvá sveta vo futbale 1974 boli desiate majstrovstvá sveta v dejinách futbalu. Finálový turnaj sa odohral medzi 13. júnom a 7. júlom roku 1974 v Západnom Nemecku. Turnaja sa zúčastnilo 16 mužstiev. Víťazovi turnaja bola prvýkrát odovzdávaná trofej, ktorú navrhol Silvio Gazzaniga.
Víťazom turnaja sa stalo domáce , ktoré vo finále zdolalo 2-1. Najlepším strelcom turnaja bol poľský útočník Grzegorz Lato. 
6. júla 1966 počas kongresu FIFA v Londýne bola Spolková republika Nemecko po niekoľkých neúspešných ponukách vybrané ako hostiteľ turnaja. Hlasovanie bolo jednomyseľné. O tri mesiace skôr, 16. apríla 1966, hlavné mesto Bavorska Mníchov bolo vybrané ako hostiteľ olympijských hier v roku 1972. Rok 1966 tak znamenal pre nemeckú športovú diplomaciu prelom, 21 rokov po skončení druhej svetovej vojny a vlády národných socialistov bolo Nemecko opäť uznané za vhodné miesto hostiť dve najvýznamnejšie medzinárodné športové podujatia.
Zápasy majstrovstiev sveta sa hrali na deviatich štadiónoch v deviatich rôznych mestách v západnom Nemecku vrátane Západného Berlína.
Výsledky bojov v základných skupinách.
V nasledujúcich tabuľkách:
Druhé kolo.
V nasledujúcich tabuľkách:
Dobročský prales

Dobročský prales je prales, ktorý sa nachádza na strednom Slovensku v katastrálnom území obce Čierny Balog v okrese Brezno. Územie pralesa je súčasťou rovnomennej národnej prírodnej rezervácie.
Poloha.
Nachádza v nadmorskej výške od cca 750 do severovýchodne od obcí Sihla a Drábsko vo Veporských vrchoch. Celková výmera chráneného územia 5. stupňa ochrany je a výmera ochranného pásma 4. stupňa ochrany je .
Ochrana.
Patrí medzi najstaršie chránené územie na Slovensku. Jeho ochrana začala v roku 1913 a posledná novelizácia 1993. Od roku 1996 je vstup verejnosti do pralesa zakázaný. Vstup je povolený len s odborným dohľadom a iba na chodníku, ktorý je na hranici lesa. V roku 1998 ocenil výbor ministrov Rady Európy udelením Európskeho diplomu. Prales patrí medzi národné prírodné rezervácie na Slovensku a medzi sústavu území európskeho významu NATURA 2000. Dobročský prales nie je súčasťou žiadneho vyššieho chráneného útvaru. NPR tak spravuje CHKO Poľana.
Dôvodom ochrany je „"zachovanie pralesa vyznačujúceho sa rozmanitými, veľmi premenlivými formami štruktúry, čo umožňuje sledovať celý vývojový cyklus, od vzniku náletu až do zániku prestárnutých jedincov."“ 
Flóra.
Rastie tu jedľa, smrek, dub a menej javor horský, jaseň štíhly a brest horský. Niektoré jedince sú staré stovky rokov. V roku 1964 vietor zlomil "Dobročskú jedľu", ktorá patrila medzi najmohutnejšie v Európe a mala vek cca 450500 rokov.
Mário Sedlár

PaedDr. Mário Sedlár, PhD. (* 20. december 1976, Topoľčany) je slovenský organista, klavirista, muzikológ a pedagóg, pôsobiaci v Opave a Ostrave. 
Od šiestich rokov sa venoval hre na klavíri na ZUŠ v Topoľčanoch (pedagóg Jana Úradníčková). Vyštudoval hru na organe a cirkevnú hudbu na Konzervatóriu v Bratislave (profesor Imrich Szabó), VŠMU (profesor Ferdinand Klinda) a Universität für Musik und darstellende Kunst vo Viedni (profesor Herbert Tachezi), ako aj hudobnú vedu na FFUK v Bratislave.
Kariéra.
S úspechom sa zúčastnil a je laureátom domácich i zahraničných organových súťaží a akadémií (Bratislava, Praha, Brno, Varšava, Zürich, Luxemburg, Innsbruck, Norimberg, Karlsruhe, atď.).
Účinkoval na mnohých festivaloch, so slovenskými a českými orchestrami a zbormi (Slovenská filharmónia, Symfonický orchester Slovenského rozhlasu, Štátny komorný orchester, Janáčkova filharmonie Ostrava, spevácky zbor Lúčnica, Musica Vocalis, atď.) a na koncertoch v Európe i v zámorí. Je zakladajúcim členom umeleckého zoskupenia pre duchovnú hudbu Harmonia Seraphica (1994).&lt;br&gt;
Od roku 2004 pôsobí ako pedagóg na Cirkevnom konzervatóriu Nemeckého rádu v Opave.
Vladimír Janočko

Vladimír Janočko (* 2. december 1976, Košice) je bývalý slovenský futbalista a reprezentant. Hrával na pozícií stredopoliara. 
Janočko je odchovancom košického futbalu. Do prvého tímu 1. FC Košice sa prebojoval v roku 1994. Počas jeho následného pôsobenia v tomto klube získal dvakrát titul v lige a hral aj v skupinovej fáze Ligy majstrov. Vo februári 2000 prestúpil do tímu gréckej najvyššej súťaži Škody Xanthi. V drese tohto klubu odohral jednu sezónu, počas ktorej skončil s klubom na ôsmom mieste v tabuľke. V roku 2001 prestúpil do rakúskeho klubu FK Austria Viedeň, za rekordnú sumu 2 milióny dolárov.Počas pôsobenia v tomto klube dosiahol viaceré hráčske úspechy; získal ocenenie rakúsky futbalista roku, dva tituly v ligy a trikrát získal rakúsky pohár. Po piatich rokoch v klube prestúpil do klubu FC Red Bull Salzburg, ktorý v tom čase viedla trénerská dvojica Giovanni Trapattoni a Lothar Matthäus a ktorý mal najvyššie ciele. V drese Salzburgu vyhral Janočko dvakrát ligu, do hlavnej súťaže Ligy majstrov sa však neprebojovali. Janočko dostával postupne z dôvodu širokého kádra ako aj zdravotných problémov čoraz menej príležitostí. V roku 2009, po zisku jeho druhého titulu v drese Salzburgu mu skončila zmluva a rozhodol sa ju nepredĺžiť. 27. mája 2009 podpísal dvojročnú zmluvu s ambicióznym klubom druhej rakúskej ligy Trenkwalder Admira.
V drese odohral celkovo 41 zápasov, v ktorých strelil 3 góly. Pamätný je najmä jeho gól v zápase z 11. júna 2003 proti z priameho kopu.
Mauro Silva

Mauro Silva, celým menom Mauro da Silva Gomes, (* 12. január 1968, São Bernardo do Campo, Brazília) je bývalý futbalový stredopoliar. Väčšinu svojej kariéry odohral za Deportivo de La Coruña a za Brazílske národné mužstvo. Bol známy pre jeho silu a dôrazné súboje. Za Brazílske národné mužstvo odohral v rokoch 1991 až 2001 58 zápasov. Bol súčasťou mužstva, ktoré vyhralo Majstrovstvá sveta vo futbale 1994.
Ako hráč Deportivo de La Coruña vyhral raz La Ligu, 2-krát Copa del Rey a 2-krát superpohár, 5-krát sa zúčastnil Ligy majstrov, v sezóne 2003–2004 dosiahol semifinále.
FC Red Bull Salzburg

FC Red Bull Salzburg je rakúsky futbalový klub sídliaci v meste Salzburg. Klub bol založený 13. septembra 1933 ako SV Austria Salzburg. Klub kúpila v roku 2005 spoločnosť Red Bull a s touto zmenou prišla i zmena názvu. Počas ligového zápasu s LASK Linz brankára Eddie Gustafssona brutálne fauloval súperov útočník Lukas Kragl. Gustafsson má fraktúru oboch podkolenných kostí.
Úspechy.
Rakúska Bundesliga
Rakúsky pohár
Pohár UEFA
"* ako Austria Salzburg"
Esteban Cambiasso

Esteban Matias Cambiasso (* 18. august 1980) je argentínsky futbalista. Reprezentoval Argentínu na dvoch Majstrovstvách sveta. „Cuchu“ odohral celkovo v reprezentačnom drese 46 zápasov. Od júla 2004 je hráčom talianskeho klubu Inter Miláno.
Minótauros

Minótauros (iné názvy: Mínótauros, Minotauros, Minotaurus, zriedkavo Minotaur; gr. Minótauros/iný prepis Mínótauros, lat. Minotaurus) je postava v gréckej mytológii s ľudským telom a býčou hlavou.
Podľa legendy manželku krétskeho kráľa Minoa – Pásifaé zviedol biely býk. Po čase porodila Minotaura, netvora s ľudským telom a býčou hlavou. Kráľ si nechal od známeho aténskeho staviteľa a sochára Daidala postaviť labyrint, do ktorého potom nevlastného krvilačného syna uväznil. Nevernej kráľovnej Pásifaé pripravil kráľ Minos rafinovanú a krutú smrť.
Medzi Krétou a Aténami vypukla vojna potom, čo bol na hrách v Aténách zabitý syn kráľa Mina Androgeós. Atény padli a boli odvtedy povinné odvádzať Kréte ľudskú obeť – každý deviaty rok museli poslať sedem panien a sedem chlapcov pre Minotaura.
Syn aténskeho kráľa Aigea Théseus sa vypravil s obeťami loďou na Krétu a bol odhodlaný netvora zabiť. Krétsky kráľ ho milo prijal, poprial mu šťastie, no upozornil ho, že aj keď Minotaura zabije, nedostane sa z labyrintu von.
S pomocou bohyne Afrodity sa Théseovi zapáčila kráľovská dcéra Ariadna a aj ona sa do neho zamilovala. V predvečer boja dala Théseovi kúzelný meč a klbko nite, ktoré za sebou mal rozmotávať, vďaka čomu nájde cestu von.
Ráno boli obete odvedené k labyrintu, ale dovnútra vošiel len Théseus, ktorý cestou odvíjal Ariadninu niť a chodbami sa dostal až netvorovi a Minotaura v ťažkom súboji ho zabil. Dostal sa von z labyrintu. Kráľ mu ďakoval za zabitie netvora a zrušil povinnú každoročnú obetu Atén.
V umení.
Z čias antiky sa zachovalo veľa zobrazení Minotaura:
Hana Gajdošová-Letková

Mgr. Art. Hana Gajdošová-Letková (* 25. apríl 1958, Hlohovec) je slovenská divadelná, televízna, filmová a dabingová herečka a herecká pedagogička.
Pochádza z hereckej rodiny, je dcéra herca a pedagóga Ivana Letka, jej matkou je režisérka a herečka Silvia Stredňanská-Letková.
Jej bývalým manželom je podnikateľ Ivan Gajdoš, s ktorým si zahrala vo svojom prvom filme "Smoliari".
V roku 1982 absolvovala DF VŠMU v Bratislave.
Počas štúdia na VŠMU sa stala členkou činohry Poetického súboru Novej scény v Bratislave. Účinkovala v mnohých inscenáciách Slovenského národného divadla.
V roku 1992 sa stala členkou činohry Novej scény v Bratislave, kde pôsobila do premeny divadla na muzikálovú scénu v roku 1998. Stvárnila množstvo postáv v televízií, hlavne ako predstaviteľka televíznych princezien. 
Od roku 2002 vyučuje hereckú tvorbu, umelecký prednes a dabing na Cirkevnom konzervatóriu v Bratislave. Spolu so svojím otcom Ivanom Letkom viedli ochotnícke divadlo Letkis, kde aj účinkovala a režijne sa podieľala na tvorbe inscenácií. 
Od roku 2016 je členkou hereckého súboru Činoherného klubu Bratislava.
1. slovenská národná hokejová liga

1. slovenská národná hokejová liga bola spoločne s 1. českou národnou hokejovou ligou druhá najvyššia hokejová súťaž v Česko-Slovensku. Vznikla v sezóne 1963/1964 ako jedna zo skupín celoštátnej druhej ligy. Od sezóny 1968/1969 sa hrá už ako samostatná súťaž, ktorú najprv riadil VZĽH SÚV ČSZTV, neskôr SZĽH. Do roku 1970 mala súťaž 8 účastníkov, od sezóny 1970/1971 v nej hralo 12 družstiev. Víťaz postupoval do baráže o najvyššiu celorepublikovú súťaž, vypadávajúci smerovali do 2. slovenskej národnej hokejovej ligy.
Legalizácia (podpis)

Legalizácia je úradné overenie skutočnosti, že určitá osoba listinu pred overujúcou osobou vlastnoručne podpísala alebo podpis na listine uznala za vlastný.
Legalizáciou sa nepotvrdzuje správnosť ani pravdivosť údajov uvedených na listine a ani ich zhodnosť s právnymi predpismi.
Tibicos

Tibicos (iné názvy: tibi, vodný kefír, japonské vodné kryštály) je kultúra baktérií a kvasiniek v substráte z polysacharidov vytváranom samotnými baktériami. Podobne ako pri kefíri, mikróby prítomné v tibicose žijú v symbióze, aby udržali stabilnú kultúru. Tibicos je schopný prežívať v rôznych tekutinách s obsahom cukru. Spotrebováva cukor, ktorý premieňa na kyselinu mliečnu, alkohol (etanol) a oxid uhličitý.
Príprava.
Základná príprava spočíva v pridaní tibicos do roztoku cukru a vo fermentácii 24 až 48 hodín. Typický recept môže vyzerať takto:
Rozpustíme cukor vo vode, pridáme šťavu z citróna, polovicu citróna a hrozienka alebo figu. Po premiešaní vložíme tibicos a zakryjeme nádobu. Nádobu necháme fermentovať v izbovej teplote 24 až 48 hodín. Po dokončení nápoj prefiltrujeme, tibicos prepláchneme a môžeme pripraviť ďalšiu várku. S fľašou by sa počas fermentácie nemalo manipulovať.
Freeganstvo

Freeganstvo je nekonzumný životný štýl. Freegani sa snažia znižovať svoj podiel na konvenčnej ekonomike minimálnou spotrebou zdrojov. Freeganstvo zahŕňa štedrosť, slobodu, sociálne cítenie, zdieľanie a odmietanie materializmu, morálnej apatie, súťaživosti, lakomstva a konformnosti. Freeganstvo sa rozrástlo v 90. rokoch 20. storočia z antiglobalistických a environmentálnych hnutí.
Filozofia freeganstva zahŕňa zúžitkovanie vyhodeného odpadu a jedla, a to viac z politických dôvodov ako z potreby. Freegani často vyberajú jedlo z odpadkových kontajnerov. Svoju spotrebu zdrojov sa snažia znižovať aj zdieľaním a vymieňaním (darovaním) dostupných statkov. Pre túto činnosť niekedy organizujú trhy. Preferujú bicykle ako formu udržateľnej dopravy. Privilégiom každého jedinca by podľa freeganstva malo byť aj bývanie, preto uprednostňujú ideu, že ľudia by nemali byť bez domova, keď exitujú nevyužívané a opustené budovy. Preto niektorí obsadzujú tieto budovy a táto ich aktivita sa nazýva squatting. Medzi ďalšie aktivity a presvedčenia freeganov patrí zníženie nutnej práce, ktorá slúži iba na hromadenie statkov a vegánstvo (nie nevyhnutne), ako alternatívne stravovanie.
Vzdušnice

Vzdušnice (trachey) sú orgánom slúžiacim na výmenu dýchacích plynov u vzdušnicovcov ("Tracheata"), kam patrí aj hmyz ("Insecta"). Ide o rozvetvenú sieť trubíc vo vnútri tela vyplnených vzduchom, ktoré takto privádzajú k bunkám kyslík a umožňujú vypúšťanie oxidu uhličitého. Prevažná väčšina suchozemských živočíchov dýcha vzdušnicami. 
Na rozdiel od iných dýchacích orgánov suchozemských živočíchov (pľúca, kožné dýchanie...) vzdušnice nepotrebujú dýchacie pigmenty na prenos dýchacích plynov. Vzdušnice sa totiž vetvia na čoraz tenšie trubičky - tracheoly, ktorých slepé výbežky privádzajú kyslík priamo k tkanivám. Z tohto dôvodu je u vzdušnicovcov cievny systém väčšinou slabo vyvinutý. Výmena plynov prebieha väčšinou len difúznymi silami, iba u najaktívnejších vzdušnicovcov sa k nim pridávajú určité pohyby. Systém vzdušníc je efektívny len pri preprave plynov na malé vzdialenosti, čo limituje rozmery, do ktorých vzdušnicovce dorastajú. Veľkosť tela vzdušnicovcov má prirodzený fyziologický limit 20-25 cm.
Vzdušnice ústia na povrch tela tzv. stigmou, pod ktorou je dutinka s ochlpením. Ochlpenie bráni zaneseniu nečistôt do vzdušníc. Na zúženinu dutinky sa pripája sval, ktorý môže vzdušnicu úplne uzavrieť. U lietajúceho hmyzu bývajú niekedy vzdušnice rozšírené do vzdušných vakov, ktoré majú nadľahčovaciu funkciu. Niektoré larvy vodného hmyzu dýchajú tracheálnymi žiabrami alebo rektálnou dutinou vystlanou tracheolami, či primitívnymi kutikulárnymi žiabrami.
Vzdušnice vznikli z ektodermu vychlípením (invagináciou) pokožky dovnútra tela. Sú vystužené chitínovým vláknom, ktoré sa pri zvliekaní tiež odstraňuje.
Dýchací pigment

Dýchací pigment (ďalšie názvy dýchacie farbivo, krvný pigment, krvné farbivo) je chemická zlúčenina, ktorá slúži na prenos dýchacích plynov v tele živočíchov. Dýchacie pigmenty veľmi zefektívňujú prenos dýchacích plynov v telových tekutinách. Dokážu vytvoriť reverzibilnú chemickú väzbu s kyslíkom, ktorý privádzajú k všetkým bunkám, ako aj s odpadovým produktom metabolizmu – oxidom uhličitým, ktorý prenášajú na povrch tela. 
Dýchacie plyny môžu byť buď voľne rozpustené v telových tekutinách (vývojovo staršie skupiny), alebo byť sústredené v špecializovaných krvných bunkách (vývojovo pokročilejšie skupiny). 
Okrem kyslíka O2 a oxidu uhličitého CO2 dokážu dýchacie plyny vytvoriť chemickú väzbu s niektorými ďalšími látkami, napríklad s oxidom uhoľnatým CO alebo s kyanovodíkom HCN. Na tieto molekuly dýchacích pigmentov sa potom už nemôže viazať kyslík, čo vedie k otravám. 
Poznáme niekoľko skupín dýchacích farbív:
Hemoglobíny, myoglobíny, hemerytríny a chlorokruoríny obsahujú železo, hemokyaníny obsahujú meď a hemovanadíny obsahujú vanád.
Macedónske národné futbalové mužstvo

Macedónske národné futbalové mužstvo reprezentuje Severné Macedónsko na medzinárodných futbalových akciách, ako sú Majstrovstvá sveta alebo Európy.
Do roku 1993 bolo súčasťou národného mužstva . Svoje domáce zápasy hráva na štadióne Filipa II. vo Skopje. 
Najväčší úspech je účasť na Majstrovstvách Európy vo futbale 2020.
Hráči.
Súčasná zostava.
Týchto 26 hráčov bolo nominovaných na zápasy Ligy národov UEFA 2022/23 proti Bulharsku, Gibraltáru a Gruzínsku v júni 2022 
"Reprezentačné zápasy a góly sú aktualizované k 12. júnu 2022"
Magdalena Neunerová

Magdalena Neunerová (* 9. február 1987, Garmisch-Partenkirchen, Nemecko je bývalá nemecká biatlonistka. Je najmladšia víťazka svetového pohára, desaťnásobná majsterka sveta v biatlone a dvojnásobná olympijská víťazka a strieborná medailistka z Olympijských hier vo Vancouveri 2010.
Na majstrovstvách sveta v biatlone v roku 2007 v talianskom meste Antholz počas svojej premiéry na seniorskom šampionáte získala tri zlaté medaily v disciplínach stíhacie preteky, šprint a štafeta. Takisto aj v roku 2008 získala na majstrovstvách sveta v biatlone v Östersunde vo Švédsku tri medaily (preteky s hromadným štartom, štafeta, zmiešaná štafeta). V sezónach 2007/08 a 2009/10 vyhrala celkové hodnotenie Svetového pohára a stala sa tak najmladšou držiteľkou tohto titulu. V roku 2012 ukončila aktívnu kariéru.
Úspechy.
Svetový pohár.
Umiestnenie.
"(k 9. aprílu 2011)"
Miralem Pjanić

Miralem Pjanić (* 2. apríl 1990) je bosniansky futbalista, v súčasnosti hráč Španielskeho (Katalánskeho) klubu FC Barcelona. 
Krátko pred vojnou emigroval s rodičmi do Luxemburska. Tu futbalovo vyrastal hraním za klub FC Schifflange 95 v Esch-sur-Alzette. V roku 2004 prestúpil do francúzskeho klubu FC Metz, kde sa o tri roky neskôr prebojoval do prvého tímu. Metz po sezóne 2007-08 zostúpili do nižšej ligy a o Pjanića sa zaujímali viaceré slávne kluby. Stal sa posilou Olympique Lyonnais, ktorý za neho zaplatil osem miliónov eur. Býva označovaný za nástupcu Juninha.
Stredokamčatský chrbát

Stredokamčatský chrbát () je horské pásmo na polostrove Kamčatka. Tiahne sa stredom polostrova v severojužnom smere. Najvyšší vrch pohoria je Ičinskaja sopka (). Pohorie je posiate malými ľadovcami, vďaka čomu je Kamčatka najzaľadnenejšou oblasťou severovýchodnej Ázie s ľadovcov.
Integrovaný záchranný systém

Integrovaný záchranný systém (IZS) je systém pozostávajúci zo záchranných zložiek, ktoré v prípade ohrozenia života, zdravia, majetku alebo životného prostredia zabezpečia predovšetkým rýchlu informovanosť, aktivizáciu a efektívne využívanie a koordináciu síl a prostriedkov záchranárskych subjektov pri poskytovaní nevyhnutnej pomoci.
Vznik IZS a jeho úloha.
Úlohou integrovaného záchranného systému je poskytnúť postihnutému subjektu pri ohrození života, zdravia alebo majetku nevyhnutnú pomoc neodkladne a bez omeškania. Pomoc poskytujú rôzne záchranné zložky v závislosti od situácie.
Národnou radou Slovenskej republiky bol dňa 15. februára 2002 schválený zákon č. 129/2002 Z. z. o integrovanom záchrannom systéme, ktorý nadobudol účinnosť dňom 1. júla 2002.
IZS a tiesňová linka 112.
Základom organizačnej infraštruktúry integrovaného záchranného systému sú koordinačné strediská v krajských mestách. Ich prioritnou úlohou je koordinácia činností účastníkov integrovaného záchranného systému v územnej pôsobnosti obvodného úradu v sídle kraja a zabezpečenie príjmu tiesňového volania pri ohrození života, zdravia, majetku alebo životného prostredia. Na ten účel bolo 1. júla 2003 zriadené jednotné európske číslo tiesňového volania 112 ako v ostatných krajinách Európskej únie. Na privolanie pomoci integrovaného záchranného systému slúži jednotné číslo tiesňového volania 112, čísla 150, 155 a 158 na základné zložky sú platné aj naďalej.
Linka 112 býva často zneužívaná a neustále pretrvávajú neoprávnené volania na ňu. Momentálne je oprávnená iba asi polovica zo všetkých tiesňových volaní, čím sú linky aj operátori zbytočne vyťažené, falošné tiesňové volania navyše odopierajú pomoc tým, ktorí ju skutočne potrebujú.
P.S. (slovenská skupina)

P.S. je slovenská hudobná pop rocková skupina, ktorá vznikla v roku 1999. Jej zakladajúcimi členmi boli Magdaléna Vyletelová, Braňo Jančich a Michal Mošať.
Torre Annunziata

Torre Annunziata je mesto v neapolskej provincii v Kampánii. Leží v Neapolskom zálive na úpätí Vezuvu, ktorého erupciami bolo v rokoch 79 a 1631 zničené. Dnes má 44 386 obyvateľov (1. 1. 2009).
V súčasnosti je dôležitou archeologickou lokalitou a zároveň od roku 1997 súčasťou svetového dedičstva UNESCO.
Portovenere

Portovenere je mesto v talianskom regióne Ligúria s dejinami siahajúcimi hlboko do minulosti. V súčasnosti má približne 3 900 obyvateľov. Pre svoje pamiatky je obľúbeným cieľom turistov.
V roku 1997 bolo Portovenere spoločne s ďalšími pamiatkami vrátane skalnatého útesu Cinque Terre zapísané na zoznam Svetového dedičstva UNESCO. Dôvodom pre ochranu bolo práve dlhodobé osídlenie tohto skalnatého útesu a to napriek nepriaznivým krajinným podmienkam.
Poloha.
Portovenere leží na pobreží Ligúrskeho mora, cca južne od La Spezia. K obci patria aj južné ostrovy Palmaria, Tino a Tinetto.
Dejiny.
Portovenere bolo založené v roku 50 pred Kr. ako "Veneris Portus". Od 12. do 17. storočia patrilo Janovu, ktorý tu vybudoval pevnosť.
Cinque Terre

Cinque Terre je skalnatá pobrežná oblasť na talianskej riviére. Nachádza sa v Ligúrii na severozápade Talianska a zahŕňa celkovo päť dedín, ktoré sa vyznačujú terasovito na tesno postavenými domami staršieho i novšieho dátumu. 
Od roku 1997 je Cinque terre súčasťou svetového dedičstva UNESCO. V roku 1999 to bol na ploche vyhlásený národný park (Parco Nazionale delle Cinque Terre).
Palmaria

Palmaria je taliansky ostrov v Ligúrskom mori. Má rozlohu a je najväčší zo súostrovia skladajúceho sa z ďalších dvoch menších ostrovov Tino a Tinetto na juhu. Od roku 1997 sú všetky tri ostrovy súčasťou svetového dedičstva UNESCO.
Ostrov má trojuholníkový tvar a od mesta Portovenere na pevnine ho oddeľuje úzky pás mora. Na ostrove sa nachádza pár súkromných budov, reštaurácia a kúpele. Časť ostrova je vo vojenskej zóne a slúži talianskemu námorníctvu a letectvu. Vojenské dejiny ostrova dokumentuje aj niekoľko bunkrov z druhej svetovej vojny. Na ostrove sa nachádza niekoľko historických budov a archeologické pozostatky zvierat z pleistocénu a ľudské hroby staré približne 5 000 rokov.
Tino

Tino je taliansky ostrov v Ligúrskom mori. Patrí do súostrovia, ktorého súčasťou sú ďalšie dva ostrovy väčší Palmaria na severe a menší Tinetto na juhu. V súčasnosti je ostrov súčasťou vojenského územia a nachádza sa na ňom maják.
V roku 1997 boli všetky tri ostrovy spoločne s mestom Portovenere a pobrežím Cinque Terre zapísané na zoznam svetového dedičstva UNESCO.
Tinetto

Tinetto je taliansky ostrov v Ligúrskom mori. Patrí do súostrovia, ktorého súčasťou sú ďalšie dva ostrovy Palmaria a Tino. Tento malý ostrov je bez vegetácie. Nachádzajú sa tu ruiny náboženskej stavby zo 6. storočia. Žije tu endemická jašterica "Podarcis muralis tinettoi".
V roku 1997 boli všetky tri ostrovy spoločne s mestom Portovenere a skalným útesom Cinque Terre zapísané na zoznam Svetového dedičstva UNESCO.
Majstrovstvá sveta vo futbale 1970

Majstrovstvá sveta vo futbale 1970 boli deviate majstrovstvá sveta v dejinách futbalu. Finálový turnaj sa odohral medzi 31. májom a 21. júnom roku 1970 v Mexiku. Turnaja sa zúčastnilo 16 mužstiev. 
Víťazom turnaja sa stala , ktorá vo finále zdolala 4-1. Najlepším strelcom turnaja bol nemecký útočník Gerd Müller. Brazílske mužstvo, v ktorom boli hráči ako Pelé (pre ktorého to boli štvrté majstrovstvá), Carlos Alberto, Clodoaldo, Gérson, Jairzinho, Rivelino a Tostão býva označované za najlepšie mužstvo v histórii majstrovstiev. Na tomto turnaji bolo v zápasoch možno vidieť návrat k jednoduchej útočnej hre.
Zaujímavosťou tohto turnaja je aj prvýkrát daná možnosť použiť v zápase striedania.
Kathryn Bigelowová

Kathryn Ann Bigelowová (* 27. november 1951, San Carlos, Kalifornia, USA) je americká filmová režisérka. Jej najznámejšie filmy sú horor "Near Dark" (1987), kultový akčný film "Bod zlomu" (1991) a oscarová vojnová dráma "Smrť čaká všade" (2008).
Bigelowová sa s filmom "Smrť čaká všade" stala prvou ženou, ktorá vyhrala cenu Directors Guild of America za najlepšiu réžiu, cenu BAFTA za najlepšiu réžiu a Oscara za najlepšiu réžiu. Film taktiež vyhral Oscara za najlepší film a cenu BAFTA za najlepší film a bol nominovaný na Zlatý glóbus 2010 za najlepšiu drámu.
Cristiano Marques Gomes

Cristiano Marques Gomes, známy ako Cris (* 3. jún 1977) je brazílsky futbalista. Od roku 2004 je hráčom francúzskeho klubu Olympique Lyon. Hráva na poste stredného obrancu je reprezentantom . Pred sezónou 2007-08 sa stal kapitánom klubu Olympique Lyon.
P.S. I love You

P.S. I love you môže byť:
Murray (rieka)

Murray je najdlhšia rieka v Austrálii. Jej dĺžka je (iný zdroj ). Rieka je pomenovaná podľa ministra pre kolónie Sira Georgea Murraya.
Rieka pramení na západnom svahu Austrálskych Álp v časti Snežné hory a tečie smerom na západ a vytvára meandre vo vnútrozemskej planine, ktorá je veľkou poľnohospodárskou oblasťou. Jej tok tak tvorí hranicu austrálskych štátov Nový Južný Wales a Viktória. Ústi v štáte Južná Austrália do jazera Alexandrina, ktoré je sa ďalej vlieva do Indického oceánu. Od oceánu je jazero chránené umelým valom, ktorý zabraňuje vysokej koncentrácií slanej vody. Napriek občasnému značnému objemu vody, najmä pred reguláciou rieky, bolo ústie rieky vždy malé a plytké.
Rieka je súčasťou veľkého riečneho systému Murray-Darling s dĺžkou , ktorý je 18. najdlhší na svete. Celé povodie má rozlohu , čo je približne jedna sedmina rozlohy Austrálie. Napriek svojej veľkosti je rieka Murray pomaly tečúca s priemerným prietokom /s, v najsuchšom období však iba /s, pričom na niektorých miestach aj vysychá. Problémom toku je aj zvyšovanie zasolenia.
Medzi najväčšie mestá na toku rieky patrí Albury, Wodonga a Echuca.
Murray

Murray môže byť:
Egypťania

Egypťania môžu byť:
Dexter Holland

Bryan Keith "Dexter" Holland (* 29. december 1965, Garden Grove, Kalifornia) je spevák a gitarista populárnej kalifornskej punkrockovej skupiny The Offspring. Dexter je jeden zo zakladajúcich členov tejto kapely a zúčastnil sa na nahrávaní všetkých ôsmich doteraz vydaných štúdiových albumov. Debutový album vydal pod vlastným nezávislým hudobným vydavateľstvom Nitro Records.
Bryan študoval molekulárnu biológiu na Univerzite Južnej Kalifornie, kde v roku 2017 získal doktorát. Medzi jeho záujmy patrí snowboarding, surfovanie a lietanie. Vlastní niekoľko vlastných lietadiel, má licenciu na lietanie s nákladnými lietadlami. 
V roku 1995 sa oženil s Kristinou Luna, ktorá sa autorsky podieľala na texte k pesničke „Session“. Majú spolu dcéru Alexu Holland.
Holland vlastní vlastnú značku chilli omáčky Gringo Bandito.
COM

COM môže byť:
Henry F. Schaefer III

Henry „Fritz“ Schaefer III. (* 8. jún 1944, Grand Rapids, Michigan, USA) je americký chemik a informatik. Je riaditeľom Centra výpočtovej chémie ("Center for Computational Quantum Chemistry") na univerzite v Georgii.
Získal ocenenia za práce v oblasti kvantovej chémie. Je tiež autorom vyše tisíc dvesto vedeckých príspevkov, ktoré boli zverejnené hlavne v "Journal of Chemical Physics" a "Journal of the American Chemical Society"; je členom American Academy of Arts and Sciences. V roku 2003 vydal knihu "Science and Christianity: Conflict or Coherence? (The Apollos Trust 2003)" , v ktorej predstavil svoje chápanie prelínania sa vedy a náboženstva.
Hide from the Sun

Hide From The Sun je v poradí šiesty album skupiny The Rasmus. V albume sa nachádzajú známe piesne ako napríklad No Fear, Shot a Sail Away.
Dolné Sliezsko

Dolné Sliezsko (nem. "Niederschlesien", pol. "Dolny Śląsk, "lat. "Silesia Inferior") je severozápadná časť Sliezska. Dolné Sliezsko bolo rovnako ako Horné Sliezsko obývané Silingami, ktorý patrili k väčšej časti vandalskej skupiny z germánskej vetvy. Istý čas toto územie patrilo pod Veľkomoravskú ríšu a po jej rozpade na istý čas zostalo spojené s českými krajinami. Potom však pripadlo na krátku chvíľu Poľsku a vtedy Sliezsku vládol rod Piastovcov, ktorý pochádzali zo Sliezska. Neskôr sa Dolné Sliezsko dostalo pod správu Krajín Koruny českej a spolu s nimi po bitke na Bielej hore pod habsburskú vládu.
Prelomovým obdobím pre Dolné Sliezsko bolo obdobie Sliezskych vojen, v ktorých stratila Habsburská monarchia väčšinu Sliezska v prospech Pruska. Dolné Sliezsko patrilo Prusku až do roku 1945, kedy bolo na základe Postupimskej dohody pridelené Poľsku.
Rádio Lumen

Rádio Lumen je slovenská celoplošná súkromná, kresťanská rozhlasová stanica. 
Vysielanie.
Rádio, pod názvom Mária, začalo vysielať 7. apríla 1993. V decembri 1994 sa premenovalo na Rádio Lumen a postupným rozširovaním pokrytia sa stalo celoplošným. Od roku 2016 vysiela aj v multiplexe digitálneho rozhlasu.
Rádio LUMEN má triumvirátne vedenie. Tvoria ho konateľ rádia, riaditeľ neziskovej organizácie PRE LUMEN, n.o. a programový riaditeľ. Aktuálne je od 1. apríla 2024 konateľom rádia Ivo Novák.
Počúvanosť.
Rádio Lumen je s počúvanosťou 2,3% ôsmou najpočúvanejšou rozhlasovou stanicou podľa prieskumu Market &amp; Media &amp; Lifestyle spoločnosti Median SK (2Q+3Q/2015).
Vysielače.
"* plánovaný vysielač"
Zlomené krídla

Zlomené krídla môže byť:
Zoznam slovenských asociácií

Toto je neúplný zoznam asociácií na Slovensku.
Parahokej

Parahokej (staršie sledge hokej alebo hokej na sánkach) je zimný kolektívny šport, obdoba ľadového hokeja primárne určená pre ľudí s telesným postihnutím. Od roku 1994 je súčasťou Zimných paralympijských hier.
História.
Parahokej má pôvod vo švédskom Štokholme, kde ho v roku 1960 vymysleli dvaja muži v rehabilitačnom centre, aby mohli hrať hokej aj napriek telesnému postihnutiu. 
Kvôli počiatočnému poklesu záujmu o tento nový šport sa prvá súťaž konala až v roku 1969 a zúčastnilo sa na nej päť družstiev z Európy. Roku 1981 založilo Spojené kráľovstvo prvé národné parahokejové mužstvo a o rok neskôr ju nasledovala aj Kanada. Postupne vznikli ďalšie národné reprezentácie Spojených štátov, Estónska, Japonska, Švédska a Nórska.
V roku 1994 bol zaradený do programu Zimných paralympijských hier 1994 v Lillehammeri, v Nórsku. Vo finále zvíťazila reprezentácia Švédska nad Nórskom, čím sa stala historicky prvým víťazom v parahokeji na zimných paralympijských hrách. Na Zimných paralympijských hrách 2010 vo Vancouveri boli prvýkrát v histórii povolené zmiešané tímy.
Ministerstvo práce a sociálnych vecí

Ministerstvo práce a sociálnych vecí môže byť:
Ministerstvo dopravy a spojov

Ministerstvo dopravy a spojov môže byť:
Ministerstvo medzinárodných vzťahov

Ministerstvo medzinárodných vzťahov môže byť:
Ministerstvo kontroly Slovenskej republiky

Ministerstvo kontroly Slovenskej republiky bolo ústredným orgánom štátnej správy pre štátnu kontrolu v rokoch 1990 až 1992. Bola mu podriadená Slovenská obchodná inšpekcia.
Ministerstvo kontroly bolo zriadené na základe zákona 347/1990 Z.z. ako nasledovník Výboru ľudovej kontroly SR.
Zákonom 453/1992 Z.z bolo zrušené. Jeho pôsobnosť vo veciach štátnej kontroly v oblasti štátnej správy, s výnimkou kontroly hospodárenia s rozpočtovými prostriedkami Slovenskej republiky a vo veciach vybavovania sťažností, oznámení, podnetov a petícií prešla na Úrad vlády Slovenskej republiky. Pôsobnosť vo vzťahu k Slovenskej obchodnej inšpekcii prešla na Ministerstvo hospodárstva Slovenskej republiky.
Latae sententiae

Latae sententiae (slov. "[vopred] daným rozsudkom") je v kánonickom práve rímskokatolíckej cirkvi taký trest, ktorý je udelený automaticky spáchaním stanoveného deliktu, aj bez následného uvalenia trestu dekrétom alebo rozsudkom.
Trestom "latae sententiae" môže byť automatická exkomunikácia, interdikt alebo suspenzia.
Mužská štvorhra na Wimbledone 2009

Mužská štvorhra na Wimbledone 2009 sa hrala ako súčasť Wimbledonu 2009 od 22. júna do 5. júla. Súťaže sa zúčastnilo 64 párov, z toho 16 nasadených. Víťazmi sa stali Daniel Nestor a Nenad Zimonjić, ktorí vo finále vyhrali nad párom Bob Bryan, Mike Bryan 7:6(7), 6:7(3), 7:6(3), 6:3.